Biserică din Capitală, închisă, după ce doi preoți și alți clerici au fost confirmați cu coronavirus

Biserica Sfântul Dumitru din cartierul bucureștean Colentina a fost închisă după ce doi preoți, doi diaconi, un cântăreț și vânzătoarea de lumânări au fost confirmați pozitiv cu noul coronavirus, a precizat pentru G4Media.ro Vasile Bănescu, purtătorul de cuvânt al Bisericii Ortodoxe Române.

”Ancheta epidemiologică a dus la izolarea și testarea tuturor clericilor de la parohie și a doamnei de la lumânări. Ulterior au fost depistați pozitiv cântărețul bisericesc, doamna de la lumanari, doi preoți și doi diaconi. Biserica și curtea ei au fost dezinfectate de mai multe ori. În biserica respectivă nu a mai fost oficiată nicio slujbă. Arhiepiscopia Bucureștilor a anunțat imediat DSP-ul și un alt preot a fost desemnat pentru a suplini activitatea acolo.” a declarat Vasile Bănescu pentru G4Media.ro

Sursa foto: creștinortodox.ro